ཁྱེད་རང་དང་ཁྱེད་རང་གི་ཚོགས་པ་ལ་དཀའ་ངལ་དང་ཉེན་ཁ་འཔྲད་མ་ཐག་ལམ་སེང་ཕྱི་ལོག་གི་གནོད་འཚེ་ལས་འགོག་ཐབས་ཀྱི་ཐབས་ལམ་འཚོལ་དགོས།ཁྱེད་ཀྱིས་ཉེན་སྲུང་གི་བྱ་ཐབས་ཞེས་པའི་ཐབས་ལམ་ཁག་འདི་ལྟར་ཉེན་སྲུང་སྲིད་ཇུས་བཀོལ་སྤྱོད་བྱས་ཏེ་ལག་ལེན་བསྟར་དགོས།ཡིག་ཆ་དེ་དག་ནི་ཁྱེད་རང་དང་ཁྱེད་རང་གི་ལས་རོགས་དེ་བཞིན་ཚོགས་པའི་ལས་བྱེད་གསར་པ་ཚོར་ལམ་སྟོན་གྱི་སྒྲོན་མེ་ལྟ་བུ་ཆགས་ཐུབ་པ་བཟོ་དགོས།དེའི་ནང་ཕྱིའི་ཛ་དྲག་གི་ཉེན་ཁའི་དོན་སྐྱེན་ཁག་ལས་ཐར་ཐབས་ཀྱི་ལས་འགུལ་ཇི་ལྟར་སྤེལ་དགོས་མིན་གྱི་ཐབས་ལམ་ངེས་པར་སྟོན་དགོས།བདེ་འཇགས་བརྟན་སྲུང་ཐུབ་ཆེད་འབྲེལ་བ་ཡོད་པའི་མི་རྣམས་ལ་དུས་ཚོད་སྤྲད་དེ་ཀློག་བཅུག་ཏེ་ལག་ལེན་བསྟར་དགོས།ཡིག་ཆ་དེ་ཡག་པོ་དང་ལེགས་པོ་ཞིག་ཡོང་ཆེད་ཁོང་ཚོར་བསམ་ཚུལ་བཤད་བཅུག་པའམ་ཡང་ན་དྲི་བ་འདྲི་རུ་བཅུག་དགོས།